น้องเมย์ งานเบา ขนไก่ไทยได้บายเพียบ แบ่งสายชิงแชมป์โลก
คลอดสายศึกแบดมินตันชิงแชมป์โลก 2019 ออกมาแล้ว น้องเมย์ อยู่สายบน ได้บายรอบแรก เข้ารอบ 2 รอเจอมือรองบ่อนจากเยอรมนี หรือ บัลแกเรีย หากเข้ารอบไปเรื่อยๆ ยังมี อากาเนะ ยามากูชิ มือ 1 ของโลก รวมทั้ง เฉิน ยู่ เฟย คู่ปรับจากจีน รออยู่ ด้านสายล่าง น้องแน็ต เล่นรอบแรก เจอหมู ถ้าเข้าไปได้มี โนโซมิ โอคูฮารา มือ 3 ของโลก รออยู่ ขณะที่ น้องครีม ประเดิมสนาม ลงดวลแร็กกับ เยียว เจีย มิน จากสิงคโปร์ ด้านคู่ผสม บาส-ปอป้อ-ต้นน้ำ-เอ็มเอ็ม รอบแรกได้บาย เช่นเดียวกับคู่ผสม กิ๊ฟ-วิว ที่เข้ารอบ 2 แบบไม่ต้องเสียเหงื่อ,ศึกแบดมินตันชิงแชมป์โลก 2019 TOTAL BWF World Championships 2019 ที่จะมีขึ้นระหว่างวันที่ 19-25 ส.ค.นี้ ที่ประเทศสวิตเซอร์แลนด์ นั้น ล่าสุด ได้มีการจับสายการแข่งขันรอบแรก หรือ รอบ 64 คน/คู่สุดท้าย ออกมาเรียบร้อยแล้ว ปรากฏว่า ประเภทหญิงเดี่ยว สายบน น้องเมย์ รัชนก อินทนนท์ มือ 7 ของโลก ที่เพิ่งคว้ารองแชมป์ศึกแบดมินตัน โตโยต้า ไทยแลนด์ โอเพ่น 2019 มาครอง ได้บายในรอบแรก เข้ารอบ 2 ไปรอเจอกับผู้ชนะระหว่างฟาเบียน เดเปรซ จากเยอรมนี มือ 60 ของโลก หรือมาริยา มิตโซวา มือ 79 ของโลกจากบัลแกเรียต่อไป,ขณะที่ น้องหมิว พรปวีณ์ ช่อชูวงศ์ มือ 20 ของโลก จะพบกับยอน ลี มือ 41 ของโลกจากเยอรมนี หากทั้งคู่ผ่านเข้ารอบไปได้ก็มีสิทธิ์ที่จะเจอกันเองอีกครั้ง หลังจากเจอกันมาสดๆร้อนๆ ในรอบรองชนะเลิศศึกแบดมินตัน โตโยต้า ไทยแลนด์ โอเพ่น 2019 โดยสายบนมีของแข็งอย่าง อากาเนะ ยามากูชิ มือ 1 ของโลกจากญี่ปุ่น รวมทั้ง เฉิน ยู่ เฟย มือ 4 ของโลกจากจีน เจ้าของแชมป์ โตโยต้า ไทยแลนด์ โอเพ่น 2019 คนล่าสุดรออยู่อีกด้วย,ส่วนสายล่าง น้องแน็ต ณิชชาอร จินดาพล มือ 19 ของโลก จะลงสนามรอบแรก พบกับคริสติน คูบา มือ 61 ของโลกจากเอสโตเนีย หากชนะจะเข้าไปเจอศึกหนักในรอบ 2 พบกับโนโซมิ โอคูฮารา มือ 3 ของโลกจากญี่ปุ่น ที่ได้บายในรอบแรก ส่วนอีกคน น้องครีม บุศนันทน์ อึ๊งบำรุงพันธุ์ มือ 21 ของโลก จะพบกับเยียว เจีย มิน จากสิงคโปร์ หากชนะจะเข้าไปเจอกับเหอ ปิง เจียว มือ 6 ของโลกจากจีน โดยสายล่างยังมีมือโลกทั้งไท่ ซื่อ ยิง มือ 2 จากไต้หวัน กับพุสซารา วี. สินธุ มือ 5 ของโลกจกอินเดียร่วมสายด้วย,ส่วนประเภทอื่นๆ มีดังนี้ ประเภทชายเดี่ยว รอบแรก เพชร โฆษิต เพชรประดับ มือ 32 ของโลก จะพบกับหลิว ดาเรน จากมาเลเซีย, กัน กันตภณ หวังเจริญ มือ 15 ของโลก พบกับมาร์ค คัลโจว จากเนเธอร์แลนด์, ประเภทชายคู่ อาท บดินทร์ อิสสระ/เอ มณีพงศ์ จงจิตร คู่มือ 36 ของโลก พบกับอเล็กซานเดอร์ ดันน์/อดัม ฮอลล์ จากสกอตแลนด์, ประเภทหญิงคู่ กิ๊ฟ จงกลพรรณ กิติธรากุล/วิว รวินดา ประจงใจ คู่มือ 11 ของโลก ได้บายรอบแรก เข้ารอบ 2 ต่อไป, เอิร์ธ พุธิตา สุภจิรกุล/ปอป้อ ทรัพย์สิรี แต้รัตนชัย คู่มือ 13 ของโลก พบกับยูลฟิรา บาร์คาห์/จัวซา ซูเกียร์โต จากอินโดนีเซีย, เบส ชญานิษฐ์ ฉลาดแฉล้ม/ จ๋อมแจ๋ม ผไทมาส เหมือนวงศ์ คู่มือ 31 ของโลก พบกับนาเดีย แฟงค์เฮาเซอร์ (สวิตเซอร์แลนด์)/ไอริส ทาเบลลิง (เนเธอร์แลนด์) และประเภทคู่ผสม บาส เดชาพล พัววรานุเคาะห์/ปอป้อ ทรัพย์สิริ แต้รัตนชัย คู่มือ 4 ของโลก กับคู่ของ ต้นน้ำ นิพิธพนธ์ พวงพั่วเพชร/เอ็มเอ็ม สาวิตรี อมิตร-พ่าย คู่มือ 15 ของโลก ได้บายในรอบแรก เข้ารอบ 2 โดยไม่ต้องออกแรงเหนื่อย.
คลอดสายศึกแบดมินตันชิงแชมป์โลก 2019 ออกมาแล้ว น้องเมย์ อยู่สายบน ได้บายรอบแรก เข้ารอบ 2 รอเจอมือรองบ่อนจากเยอรมนี หรือ บัลแกเรีย ด้านคู่ผสม บาส-ปอป้อ-ต้นน้ำ-เอ็มเอ็ม รอบแรกได้บาย
แบดมินตันชิงแชมป์โลก 2019,น้องเมย์,รัชนก อินทนนท์,บาส-ปอป้อ,กิ๊ฟ-วิว